Държавен вестник, бр. 50, 2020 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  50
Чл. 3. От страна на КФН ръководството 
и контролът по изпълнение на настоящата 
инструкция се осъществява, както следва:
1. за лицата по чл. 4, т. 5 от ЗМИП – от 
заместник-председателя на КФН, ръководещ 
управление „Застрахователен надзор“;
2. за лицата по чл. 4, т. 8, 9, 10, 30 и 31 
от ЗМИП – от заместник-председателя на 
КФН, ръководещ управление „Надзор на 
инвестиционната дейност“;
3. за лицата по чл. 4, т. 11 от ЗМИП – от 
заместник-председателя на КФН, ръководещ 
управление „Осигурителен надзор“. 
Чл. 4. Всички действия, предприемани в 
изпълнение на тази инструкция, се извършват 
при спазване на разпоредбите на съответните 
законови и подзаконови нормативни актове, 
регламентиращи условията и реда за съби-
ране, съхраняване, обработване, използване 
и разкриване на сведения, представляващи 
банкова тайна, професионална тайна, слу-
жебна тайна, лични данни, класифицирана 
информация или друга защитена от закон 
информация. 
Г л а в а  в т о р а
СЪВМЕСТНИ ПРОВЕРКИ НА МЯСТО 
Чл. 5. (1) Специализирана администра-
тивна дирекция „Финансово разузнаване“ на 
Държавна агенция „Национална сигурност“ 
и Комисията за финансов надзор извършват 
съвместни проверки на място по прилагането 
на мерките за превенция на използването на 
финансовата система за целите на изпирането 
на пари на лицата по чл. 4, т. 5, 8 – 11, 30 
и 31 от ЗМИП.
(2) Съвместни проверки се извършват по 
предложение на САДФР на ДАНС, на КФН 
или на заместник-председател на КФН.
(3) Съвместната проверка се извършва 
въз основа на писмена заповед, издадена от 
председателя на ДАНС или оправомощено 
от него длъжностно лице и от съответния за-
местник-председател на КФН съгласно чл. 3, 
в която се посочват целите, срокът и мястото 
на проверката, проверяваното лице, други 
обстоятелства от значение за проверката, ако 
има такива, както и имената и длъжностите 
на лицата, на които се възлага да извършат 
проверката – контролни органи по чл. 108, 
ал. 2 от ЗМИП и длъжностни лица на КФН.
(4) Целите на проверката се определят 
в зависимост от резултатите от прилагане-
то на основан на риска подход по чл. 114, 
ал. 1 и чл. 115 от ЗМИП или възникналата 
необходимост за извършване на проверка. С 
оглед целите на проверката се изготвя план 
за нея, който съдържа разпределението на 
темите, предмет на проверката съгласно 
изискванията на ЗМИП, между длъжност-
ните лица на двете институции в рамките 
на техните законоустановени правомощия.
(5) Заповедта за проверка се изготвя в 
три екземпляра: за САДФР на ДАНС, КФН 
и проверяваното лице. Заповедта се връчва 
най-малко от един от контролните органи по 
чл. 108, ал. 2 от ЗМИП и едно от длъжност-
ните лица на КФН, определени със заповедта, 
срещу подпис на проверяваното лице, ведно 
с писмо – искане на справки и документи.
(6) За всяка извършена проверка на място 
по чл. 108, ал. 4 от ЗМИП се съставя кон-
стативен протокол в три екземпляра, който 
се подписва от длъжностните лица, извър-
шили проверката, и се връчва от най-малко 
от един от контролните органи по чл. 108, 
ал. 2 от ЗМИП и едно от длъжностните лица 
на КФН, определени със заповедта, срещу 
подпис на провереното лице.
(7) Актовете за установяване на наруше-
нията се съставят от органите на САДФР на 
ДАНС и КФН по чл. 123 от ЗМИП в рамките 
на законоустановените им правомощия и 
предвиденото в плана по ал. 4 разпределение.
(8) Наказателните постановления се 
издават от председателя на ДАНС или оп-
равомощено от него длъжностно лице, съ-
ответно от заместник-председателя на КФН 
съгласно чл. 3.
Чл. 6. Съвместните проверки по чл. 5, 
ал. 1 се извършват чрез прилагане на ос-
нован на риска подход по чл. 114, ал. 1 и 
чл. 115 от ЗМИП, както и на Насоките на 
Европейските надзорни органи по чл. 48, 
параграф 10 от Директива (ЕС) 2015/849 
на Европейския парламент и на Съвета от 
20 май 2015 г. за предотвратяване използ-
ването на финансовата система за целите 
на изпирането на пари и финансирането на 
тероризма, за изменение на Регламент (ЕС) 
№ 648/2012 на Европейския парламент и на 
Съвета и за отмяна на Директива 2005/60/
ЕО на Европейския парламент и на Съвета 
и на Директива 2006/70/ЕО на Комисията 
(ОВ, L 141/73 от 5 юни 2015 г.). 
ЗАКЛЮЧИТЕЛНИ РАЗПОРЕДБИ
§ 1. Инструкцията се издава на основание 
чл. 108, ал. 4 от Закона за мерките срещу 
изпирането на пари.
§ 2. Инструкцията влиза в сила от датата 
на обнародването є в „Държавен вестник“.
Председател на Държавна агенция 
„Национална сигурност“: 
Димитър Георгиев
Председател на Комисията 
за финансов надзор: 
Бойко Атанасов
3848